18.9.2014 Jurnalul Oficial al Uniunii Europene L 276/49 DECIZII DECIZIA DE PUNERE ÎN APLICARE A COMISIEI din 17 septembrie 2014 privind recunoaşterea sistemului „Trade Assurance Scheme for Combinable Crops” în vederea demonstrării conformității cu criteriile de durabilitate în temeiul Directivelor 98/70/CE și 2009/28/CE ale Parlamentului European şi ale Consiliului (2014/666JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului ('), în special articolul 7c alineatul (6), având în vedere Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE şi 2003/30|CE (?), în special articolul 18 alineatul (6), după consultarea Comitetului privind durabilitatea biocarburanților şi biolichidelor, întrucât: (1) Directivele 98/70/CE și 2009/28/CE stabilesc criterii de durabilitate pentru biocarburanți. Articolele 7b și 7c și anexa IV la Directiva 98/70/CE sunt similare articolelor 17 și 18 și anexei V la Directiva 2009/28/CE. (2)  În cazul în care biocarburanții și biolichidele se iau în considerare pentru scopurile menționate la articolul 17 alineatul (1) literele (a), (b) și (c) din Directiva 2009/28|CE, statele membre ar trebui să solicite operatorilor econo- mici să demonstreze că biocarburanții şși biolichidele respectă criteriile de durabilitate prevăzute în articolul 17 alineatele (2)-(5) din Directiva 2009/28/CE. (3) Atunci când un operator economic furnizează dovezi sau date obținute în conformitate cu un sistem voluntar care a fost recunoscut de Comisie, în măsura prevăzută în decizia de recunoaştere, un stat membru nu ar trebui să solicite furnizorului să furnizeze dovezi suplimentare ale conformității cu criteriile de durabilitate. (4) Cererea de recunoaştere a faptului că sistemul „Trade Assurance Scheme for Combinable Crops” demonstrează că loturile de biocarburanți respectă criteriile de durabilitate stabilite în Directiva 98/70/CE şi în Directiva 2009/28/CE a fost transmisă pentru prima dată Comisiei la 16 mai 2011. Versiunea actualizată a sistemului a fost transmisă la 7 februarie 2014. Sistemul funcționează în Regatul Unit și poate acoperi culturi care se combină, precum cele de cereale, oleaginoase și sfeclă de zahăr. Acest sistem include etapele de comercializare, transport și depozitare a materiilor prime agricole de la poarta fermei până la primul prelucrător, iar pentru celelalte etape se bazează pe alte sisteme voluntare recunoscute de Comisie. Este, prin urmare, responsabilitatea sistemului „Trade Assurance Scheme for Combinable Crops” să se asigure că recunoaşterea emisă de Comisie pentru sistemele cu care colaborează rămâne valabilă pe toată durata cooperării. Sistemul recunoscut ar trebui să fie disponibil în cadrul platformei în materie de transparență înființate în temeiul Directivei 2009/28/CE. (5) În urma evaluării sistemului „Trade Assurance Scheme for Combinable Crops”, s-a constatat că acesta respectă în mod adecvat toate criteriile de durabilitate prevăzute de Directiva 98/70/CE și de Directiva 2009/28/CE, cu excepția articolului 7b alineatul (2) din Directiva 98/70/CE și a articolului 17 alineatul (2) din Directiva 2009/28/CE. Sistemul furnizează însă date exacte cu privire la elementele solicitate de operatorii economici din avalul lanțului de custodie pentru demonstrarea conformității cu articolul 7b alineatul (2) din Directiva 98/70/CE şi cu articolul 17 alineatul (2) din Directiva 2009/28/CE şi aplică o metodologie de echilibrare a masei care cores- punde cerințelor de la articolul 7c alineatul (1) din Directiva 98/70/CE şi de la articolul 18 alineatul (1) din Direc- tiva 2009/28/CE. () JOL350,28.12.1998, p. 58. () JOL140, 5.6.2009,p.16.